Wilhelm Lichtenberg – NDIKHOKHELE BAWO (LEI MY, O HEER) - Plectrum
Augustus 3, 2021 Augustus 3, 2021 Plectrum
Suid-Afrika se ˝Singende Chirurg" doen met sy nuutste enkelsnit NDIKHOKHELE BAWO (LEI MY, O HEER) amper 'n metaforiese beroep op Suid-Afrikaners om saam te staan en mekaar te ondersteun in hierdie uiters beproewende tydperk in almal se lewens.
˝Ons veg verbete teen 'n virus-pandemie wat ons sukkelende ekonomie nog verder op sy knieë gedwing het en ons gesondheidsdienste heeltemal oorweldig het. Die uitdagings wat ons in die gesig staar is legio. Ons het leiding nodig en ons het mekaar nodig. Nou meer as ooit!", so sê die Kaapse hartchirurg, Dr. Wilhelm Lichtenberg.
Lichtenberg se album Tale van my Hart, is in 2020 benoem vir' 'n SAMA toekenning' 'n byna ongehoorde prestasie vir 'n debuutalbum. Die album se titelsnit, wat hy saam met bekroonde sanger en liedjieskrywer Stef Bos opgeneem het, was 'n groot treffer en het sy reputasie stewig in die musiekwêreld gevestig.